
Parlamentul României

Camera Deputaţilor

Comisia pentru muncă şi protecţie socială
	Bucureşti,
	16 februarie 2022

	Nr.
	4c-9/731


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr.94/2021 pentru modificarea Legii nr.263/2010 privind sistemul unitar de pensii publice, trimis Comisiei pentru muncă şi protecţie socială, în procedură de urgenţă, cu adresa nr. PLx 419/2021 din 4 octombrie 2021, pentru dezbatere pe fond.
PREŞEDINTE,

Adrian Solomon

Parlamentul României

Camera Deputaţilor

Comisia pentru muncă şi protecţie socială
	Bucureşti,
	16 februarie 2022

	Nr.
	4c-9/731


R A P O R T

asupra proiectului de Lege  privind aprobarea Ordonanței de urgență a Guvernului nr.94/2021 pentru modificarea Legii nr.263/2010 privind sistemul unitar de pensii publice
În temeiul art.95 şi 117 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 419/2021 din 4 octombrie 2021, cu dezbaterea pe fond, în procedură de urgenţă, a proiectului de Lege privind aprobarea Ordonanței de urgență a Guvernului nr.94/2021 pentru modificarea Legii nr.263/2010 privind sistemul unitar de pensii publice.
Proiectul de lege are ca obiect de reglementare aprobarea Ordonanței de urgență a Guvernului nr.94/2021 prin care se propune prelungirea valabilităţii avizelor de încadrare a locurilor de muncă în condiții deosebite până la data de 1 septembrie 2023, dată până la care angajatorii au obligația de a normaliza condițiile de muncă. Totodată, este vizată reglementarea perioadei cuprinse între data de 1 septembrie 2021 și data de 1 septembrie 2023, ca stagiu de cotizare pentru condiții deosebite de muncă, precum și stabilirea cotei de contribuție datorată de angajatori.

De asemenea, s-a corelat legislația actuală cu Decizia Curții Constituționale a României nr.632 din 9 octombrie 2018, prin care a fost stabilit caracterul neconstituțional al sintagmei ”preexistent calității de asigurat”.
La întocmirea prezentului raport, comisia a avut în vedere:

· avizul favorabil al Consiliului Legislativ (nr.696/26.08.2021)

· avizul favorabil al Consiliului Economic şi Social (nr.6321/6.08.2021)
· avizul favorabil al Comisiei juridice, de disciplină şi imunităţi 
(nr.4c-13/819/3.02.2021)

· avizul favorabil al Comisiei pentru sănătate şi familie 
(nr.4c-10/389/9.11.2021)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/905/14.10.2021)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/380/12.10.2021).
La dezbaterile care au avut loc în şedinţa comisiei din 9 februarie 2022 a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Cătălin Boboc – secretar de stat, Ministerul Muncii și Solidarității Sociale.
La lucrări şi-au înregistrat prezenţa 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 27 septembrie 2021.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor prezentul raport, de adoptare a proiectului de lege în forma prezentată de Senat.


PREŞEDINTE,


SECRETAR,


Adrian Solomon
 

Dan-Constantin Şlincu 

Şef birou Lidia Vlădescu

Întocmit, 

Consilier parlamentar Elena Anghel 

1
Comisia pentru muncă şi protecţie socială
Telefon: 021.414.11.30, 021.414.11.31; Fax: 021.314.68.69; e-mail: cp07@cdep.ro
PAGE  
3

